Halvøya domineres av fjell på rundt tusen meters høyde, med Reinviktinden (1 215 moh.) som det høyeste. Reinvikisen ligger på nordsiden opp mot toppene østover fra Reinviktinden. Området er nærmest uberørt, er veiløst og uten annen menneskelig utbygging, med unntak av noen spredte gårder langs nordsiden. Stavnes-gårdene ligger i overgangen mellom Nordfolda, Mørsvikfjorden og Vinkfjorden.